PATVIRTINTA

Skuodo vaikų lopšelio-darželio direktoriaus

2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO MENINIO UGDYMO (DAILĖS) PEDAGOGO**

**PAREIGYBĖS APRAŠYMAS**

**I SKYRIUS**

**MENINIO UGDYMO (DAILĖS) PEDAGOGO PAREIGYBĖ**

1. Skuodo vaikų lopšelio-darželio (toliau – lopšelio-darželio) meninio ugdymo (dailės) pedagogo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Meninio ugdymo (dailės) ugdymo pedagogo pareigybės grupė – specialistas.

3. Meninio ugdymo (dailės) ugdymo pedagogo pareigybės lygis – A.

4. Meninio ugdymo (dailės) ugdymo pedagogas yra pavaldus lopšelio-darželio direktoriui, tiesiogiai atskaitingas direktoriaus pavaduotojui ugdymui.

5. Meninio ugdymo (dailės) ugdymo pedagogą skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Meninio ugdymo (dailės) ugdymo pedagogas turi atitikti šiuos specialiuosius kvalifikacinius reikalavimus:

6.1. turėti išsilavinimą/specialybę ar baigę studijų programą, nurodytą Lietuvos Respublikos švietimo ir mokslo ministro 2014 m. rugpjūčio 24 d. įsakymo Nr. V-774 „Dėl Reikalavimų mokytojų kvalifikacijai aprašo patvirtinimo“ 1 ir 2 Aprašo prieduose;

6.2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus;

6.3. mokėti naudotis informacinėmis technologijomis;

6.4. gebėti dirbti komandoje, priimti sprendimus, pasidalinti atsakomybe, turėti demokratiškų, komunikacinių, organizacinių gebėjimų.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Meninio ugdymo (dailės) pedagogo funkcijos:

7.1. rengia ir veda meninės (dailės, darbelių) kompetencijos veiklos užsiėmimus, laikosi ugdomosios veiklos tvarkaraščio;

7.2. atsižvelgiant į vaiko individualias raidos ypatybes, veda grupines ir individualias pratybas. Pagal poreikį dalyvauja vaikų raidos aptarimuose;

7.3. integruoja meninį ugdymą į bendrąjį ugdymo procesą;

7.4. žino meninės veiklos formas ir būdus, vaikų amžiaus tarpsnių psichologijos ir

pedagogikos ypatumus;

7.5. planuoja meninio ugdymo veiklą, derina ją su kiekvienos grupės pasirinkta savaitės tema;

7.6.kuria ugdomąją aplinką, parenka vaiko amžių ir galimybes atitinkančias meninio ugdymo priemones;

7.7. organizuoja papildomus užsiėmimus meninių gabumų turintiems vaikams;

7.8. pritaiko vaikams, turintiems specialiųjų poreikių, meninio ugdymo metodus ir priemones;

7.9 .padeda organizuojant vaikams pramogas, šventes, vakarones ir kitas veiklas.

teikia informaciją, pagal kompetenciją konsultuoja tėvus (globėjus), kitus įstaigoje dirbančius specialistus ikimokyklinio amžiaus vaikų meninio ugdymo klausimais;

7.10. sistemingai stebi ir vertina vaiko pasiekimus;

7.11. rūpinasi įstaigoje vykstančių šventinių renginių organizavimu, jų apipavidalinimu;

7.12. bendradarbiauja su kitais įstaigoje dirbančiais specialistais (neformaliojo ugdymo mokytoja, auklėtojais, logopedais, socialiniu pedagogu ir kt.) vaiko ugdymo klausimais;

7.13. inicijuoja ir/ar dalyvauja bendruose įstaigos renginiuose, projektuose ir kitose

veiklose. Prireikus dalyvauja rengiant individualias vaikų ugdymo (si) programas.

7.14. nuolat tobulina savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)